CELEX: 62008TN0076
Language: da
Date: 2008-02-15 00:00:00
Title: Sag T-76/08: Sag anlagt den 15. februar 2008 — E.I. du Pont de Nemours m.fl. mod Kommissionen

9.5.2008   
            
            
               DA
            
            
               Den Europæiske Unions Tidende
            
            
               C 116/22
            
         Sag anlagt den 15. februar 2008 — E.I. du Pont de Nemours m.fl. mod Kommissionen
   (Sag T-76/08)
   (2008/C 116/40)
   Processprog: engelsk
   Parter
   
      Sagsøgere: E.I. du Pont de Nemours and Company (Wilmington, De Forenede Stater), DuPont Performance Elastomers LLC (Wilmington, De Forenede Stater), DuPont Performance Elastomers SA (Genève, Schweiz) (ved solicitors J. Boyce og A. Lyle-Smythe)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Artikel 1, litra b), i beslutningen annulleres, for så vidt som den fastslår, at E.I. DuPont deltog i tilsidesættelsen.
            
         
               —
            
            
               Artikel 2, litra b), i beslutningen annulleres, for så vidt som den pålægger E.I. DuPont en bøde.
            
         
               —
            
            
               Bøderne pålagt sagsøgerne i beslutningens artikel 2, litra b, nedsættes, og
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger, herunder sagsøgernes omkostninger.
            
         Søgsmålsgrunde og væsentligste argumenter
   Sagsøgerne har nedlagt påstand om delvis annullation af Kommissionens beslutning K(2007) 5910 endelig udg. af 5. december 2007 (sag COMP/F/38.629) — Kloroprengummi), hvorved Kommissionen fastslog, at sagsøgerne sammen med andre virksomheder havde tilsidesat artikel 81 EF og artikel 53 i aftalen om Det Europæiske Økonomiske Samarbejdsområde ved at deltage i en enkelt og vedvarende aftale og/eller samordnet praksis på kloroprengummi-området.
   Sagsøgerne har til støtte for søgsmålet gjort gældende, at Kommissionen begik dels åbenbart urigtige skøn vedrørende de faktiske omstændigheder, dels retlige fejl og undlod at anføre en tilstrækkelig begrundelse for beslutningen:
   
               —
            
            
               ved at holde sagsøgeren E.I. Dupont ansvarlig for joint venturet DuPont Dow Elastomers deltagelse i kartellet i perioden efter, at sagsøgeren E.I. Dupont havde overdraget hele sin elastomervirksomhed, herunder vedrørende kloroprengummi, til DuPont Dow Elastomer
            
         
               —
            
            
               ved at pålægge E.I. Dupont en bøde for perioden forud for selskabets overdragelse af sine elastomeraktiviteter til DuPont Dow Elastomer, selv om Kommissionen i realiteten var udelukket herfra
            
         
               —
            
            
               ved ikke at have godtgjort en legitim interesse i at træffe en beslutning til ugunst for E.I. DuPont i denne sag
            
         
               —
            
            
               ved ikke at have påvist, at Bayer og DuPont Dow Elastomer havde indgået en aftale eller forståelse om lukning af fabrikker
            
         
               —
            
            
               ved at have anvendt en multiplikator på 6,5 for en varighed på seks år og seks måneder, når DuPont Dow Elastomer alene deltog i seks år og en måned
            
         
               —
            
            
               ved ikke at indrømme sagsøgerne den maksimale nedsættelse på 30 % for samarbejde, og
            
         
               —
            
            
               ved at fastslå, at en medarbejder i DuPont Dow Elastomer deltog i kartellet.